فطرت اور سیدنا ابراہیمؑ کے خوابِ ذبح سے متعلق ایک اشکال
نبی کو جب وحی ملتی ہے یا وہ سچا خواب دیکھتا ہے تو یہ یقین اسے خدا کی طرف ہی سے حاصل ہوتا ہے کہ وہ خدا کی طرف سے ہے۔ موسی علیہ السلام کو اچانک وحی ملی تھی مگر انھیں یہ گمان نہیں ہوا کہ خدا کے علاؤہ کوئی ان سے مخاطب ہے۔ یہاں غار حرا میں پہلی وحی کا قصہ شاید اشکال پیدا کرے۔ درست بات یہ ہے کہ غار حرا کا قصہ ثابت نہیں۔ قرآن مجید کی سورہ نجم میں پہلی وحی کا ذکر ہے اور رسول اللہ کو بھی کوئی گمان نہیں ہوا تھا کہ وہ خدا کی طرف سے نہیں۔ وہ پورے اطمینان سے اسے وصول کر رہے تھے۔